1. **Radītājs (Psalms 8; 100)**
	* Kāpēc Dievs ir visas zemes Kungs?
		+ Viņš pastāvēja, pirms zeme vēl nebija: "Tu Esi vienmēr pastāvējis" (Ps.93:2).
		+ Viņš turpinās pastāvēt, kad šīs zemes vairs nebūs. (Ps.102:26.27)
		+ Viņš ir pārāks par visiem tautu dieviem, kas ir cilvēku darinājumi. (Ps.115:2-4)
		+ Radība pati pasludina Dieva godību (Ps.8:2; 19:2).
		+ Viņam ir vara pār dabu (Ps.29:5-8).
		+ Pasaule pieder Dievam, jo Viņš to ir radījis (Ps.89:12).
	* Kad skatāmies apkārt, mums var šķist, ka cilvēce ir liela, ka tā ir paveikusi lielus darbus un brīnumus. Bet psalmists pārliecinoši saka: "Atzīstiet, ka Tas Kungs ir Dievs, Viņš mūs ir darījis, nevis mēs paši..." (Ps.100:3).
	* Mēs esam tikai pārvaldnieki tam, ko Dievs ir radījis (Ps.8:5-9). Viņš vienīgais ir pelnījis mūsu augstāko pielūgsmi un uzticību.
2. **Ķēniņš (Psalms 97:1.5.9)**
	* Psalmos Dievs ir parādīts kā Ķēniņš, kas tērpies godībā, un varenībā un stipri (Ps.93:1), tērpies gaismā (Ps.104:2). Kāpēc Psalmos Dievs ir pasludināts kā Ķēniņš?
		+ Jo Viņš ir Radītājs (Ps.149:2)
		+ Tāpēc, ka Viņš ir Glābējs (Ps.74:12)
		+ Lai tautas to apliecina (Ps.96:10)
		+ Jo Viņš ir žēlsirdīgs (Ps.98:3)
		+ Jo Viņš ir taisns (Ps.97:6)
		+ Jo Viņš apvieno debesis un zemi slavēšanā (Ps.148)
	* Tomēr Viņa padotie priecājas par Viņa taisnīgajiem spriedumiem (Ps. 97:8.12). Ticībā Dieva tauta priecājas par Dieva Valstības nodibināšanu caur Kristus pestīšanas kalpošanu un gaida Valstības pilnību Viņa otrās atnākšanas laikā (Dan.2:44).
3. **Tiesnesis (Psalms 75)**
	* Kā suverēns Ķēniņš Dievs ir arī Likumdevējs un Tiesnesis (Ps. 99:7; 7:11). 75. psalms spilgti apraksta Tiesneša darbu un Viņa tiesas procesu un kulmināciju:
		+ Tiesnesis ir noteicis laiku, kad Viņš sāks tiesāt (Ps. 75:2)
		+ Sods tiks īstenots un izpildīts, pirms cilvēce pati iznīcinās zemi (Ps. 75:3).
		+ Pirms katras lietas iztiesāšanas Dievs brīdina un dod iespēju bezdievjiem nožēlot grēkus (Ps. 75:4-7).
		+ Tiesas beigās Dievs izlies dusmu biķeri, kas pilns ar jauktu vīnu, uz bezdievjiem (Ps. 75:8).
		+ Tajā laikā būs uzticīgais atlikums, kas slavēs Dievu (Ps. 75:9).
		+ Visi tie grēcinieki, kas nenožēlo grēkus, tiks iznīcināti uz mūžīgiem laikiem, bet taisnie dzīvos mūžīgi (Ps. 75:10).
	* Kāpēc psalmists, pirms runā par tiesu, pateicas Dievam (Ps.75:1)?
	* Kas paļaujas uz Dieva mīlestību, nav jābaidās no tiesas, jo grēki ir piedoti, un mēs paļaujamies uz Aizstāvi, kurš nezaudē nevienu lietu (Jņ.2:13; 1.Jņ.2:1).
4. **Derība (Psalms 7; 105)**
	* Dieva tautas pārliecība par attaisnošanu tiesas laikā ir balstīta uz derību, ko Dievs ir noslēdzis ar viņiem (Ps. 105:7-8).
		+ Viņš noslēdza derību ar Ābrahāmu un Īzāku (Ps.105:9)
		+ Derību ar Jēkabu, un Israēli (Ps.105:10-11
		+ Tā kā viņu bija maz un vāji, Viņš tos aizsargāja (Ps.105:12-15).
		+ Viņš Israēlu izglāba caur Jāzepu (Ps.105:16-24)
		+ Kad viņi bija verdzībā, Viņš tos atbrīvoja. (Ps.105:25-38)
		+ Viņš aizsargāja viņus tuksnesī (Ps.105:39-43)
		+ Viņi apmetās uz dzīvi Kanaānā, apsolītajā zemē (Ps.105:44)
		+ Saskaņā ar derību ļaudīm bija jāievēro bauslība (Ps.105:45)
	* Dievs mums dod Savu taisnīgumu un aizsardzību. Viņš mūs atbrīvo no ļaunā un glābj. Mūsu uzdevums, pieņemt Viņa Derību un būt gataviem paklausīt Viņa likumiem.
	* Mēs esam aicināti pasludināt Derību tautām, lai arī viņi varētu slavēt Dievu (Ps.105:1-4).
5. **Likums (Psalms 19:8; 93:5; 119:165; 25:10)**
	* Ar derību ir cieši saistītas "liecības". Liecības ir likumu un noteikumu kopums, ko Dievs ir devis Savai tautai kā pamatu Viņa valstības pārvaldībai.
	* Visas liecības izriet no kopīga Avota - desmit baušļiem. Ko Psalmi mums stāsta par Bauslību jeb liecību?
		+ Psalmi 1:1-3. Dara mūs priecīgus un auglīgus
		+ Psalmi 25:10. Mūs ved pa žēlastības un patiesības ceļiem
		+ Psalmi 93:5. Dara mūs drošus, jo tie ir nelokāmi
		+ Psalmi 112:1-2. Ir svētība un jaukums ģimenei
		+ Psalmi 119:165. Dod mums mieru
		+ Psalmi 119:110. Mūs pasargā no iekrišanas ienaidnieka lamatās
	* Psalmisti vēršas pie Dieva, Radītāja, Ķēniņa, Tiesneša, kurš ir suverēns Derības došanā un arī Likumdevējs. Šajā pasaulē mēs ar Divu varam būt drošībā, pasargāti pat lielā Konfliktu un nemieru laikā. Jo Dievs ir suverēns un uzticīgs visā, ko Viņš dara un saka.